**Linda Leppänen** (o.s. Välimäki, s. 31. toukokuuta 1990 Ylöjärvi) on suomalainen jääkiekkovalmentaja ja uransa lopettanut jääkiekkoilija. Hän edusti pelaajaurallaan pääsarjatasolla Ylöjärven Ilvestä, Tampereen Ilvestä ja Espoo Bluesia.

Leppäsen kasvattajaseura oli Ylöjärven Ilves. Hän pelasi ensimmäisen kautensa naisten SM-sarjassa Ylöjärven Ilveksessä 2002–2004. Kausilla 2005–2010 hän edusti Tampereen Ilvestä. Hän voitti Suomen-mestaruuden kaudella 2005–2006. Kaudella 2009–2010 hän voitti SM-sarjan alkusarjan pistepörssin tehtyään 14 ottelussa 32 maalia ja annettuaan 28 maaliin johtanutta syöttöä. Kauden päätteeksi Ilves voitti Suomen-mestaruuden ja Leppänen teki ratkaisevassa viidennessä loppuottelussa voittomaalin jatkoajalla. Hän voitti myös pudotuspelien pistepörssin tehtyään 11 ottelussa 6 maalia ja annettuaan 13 maalisyöttöä. 

Kaudesta 2010–2011 alkaen Leppänen edusti espoolaisseura Bluesia/Espoo Unitedia. Seuraava kausi jäi väliin äitiysloman vuoksi. Kaudella 2012–2013 hän teki Suomen-mestaruuden ratkaisseen maalin viimeisessä loppuottelussa. Hän voitti Suomen-mestaruuden Bluesissa myös 2014 ja 2015. Hän voitti SM-runkosarjan ja pudotuspelien pistepörssin kaudella 2013–2014 sekä SM-runkosarjan pistepörssin kausilla 2014–2015 ja 2016–2017. Hän palasi Tampereen Ilvekseen kaudella 2017–2018, jolloin voitti jälleen runkosarjan pistepörssin.

Leppänen pelasi SM-sarjassa/liigassa kaikkiaan 335 runkosarjaottelua. Niissä hän teki 360 maalia ja antanut 342 maalisyöttöä. Pudotuspeleissä hän teki 93 ottelussa 57 maalia ja antoi 72 maalisyöttöä.

Leppänen sai suomalaispelaajista eniten tehopisteitä 18-vuotiaiden MM-kilpailuissa 2008. Ensimmäisissä aikuisten arvokilpailuissaan, Vancouverin olympialaisissa 2010, hän sai pronssia. Pyeongchangissa 2018 hän saavutti toisen olympiapronssinsa ja teki voittomaalin lukemiin 3–2 päättyneessä pronssiottelussa Venäjää vastaan. Hän kuului Suomen joukkueeseen, joka oli neljäs MM-kisoissa 2013, viides Sotšin olympialaisissa 2014 sekä pronssilla MM-kilpailuissa 2015 ja 2017. Suomen MM-kilpailuissa 2019 hän oli saavuttamassa Suomen ensimmäistä MM-hopeaa.

Leppänen pelasi naisten maajoukkueessa 167 maaottelua ja keräsi niissä tehopisteet 39+49=88. Olympialaisissa hän on pelasi 17 ottelua tehden kaksi maalia ja antaen kuusi maalisyöttöä. MM-kilpailuissa hän teki 21 ottelussa neljä maalia ja antoi neljä maalisyöttöä.

Leppänen on Tampereen Ilveksen naisten edustusjoukkueen päävalmentaja. Aikaisemmin hän valmensi seuran E- ja G-juniorien tyttöjoukkueita. Hänellä on vuonna 2012 syntynyt tytär, joka pelasi hänen valmentamassaan joukkueessa. Marraskuussa 2019 Leppänen ilmoitti odottavansa toista lasta.

Lähteet
-------

1. ↑   (Arkistoitu – Internet Archive)
2. 1 2 3 4  Linda Välimäki *eurohockey.com*. Viitattu 15.4.2015.
3. 1 2 3  Linda Välimäki Suomen olympiakomitea.  Arkistoitu 23.1.2014. Viitattu 15.4.2015.
4. 1 2 3 4 5 6 7 8 9  Linda Leppänen *Elite Prospects*. Everysport Media Group AB.  (englanniksi)
5. ↑  Jääkiekko, naiset *noc.fi*. Suomen Olympiakomitea.  Arkistoitu 25.3.2010. Viitattu 13.1.2010.
6. ↑  SJL :: Naisten SM-alkusarja *finhockey.fi*. Suomen Jääkiekkoliitto. Viitattu 13.1.2010. [vanhentunut linkki]
7. ↑  Ilves nousi kuilun partaalta mestariksi  3.4.2010. YLE. Viitattu 3.4.2010.
8. ↑  Linda Välimäki siirtyy Bluesiin *leijonat.fi*.  1.10.2010.  Arkistoitu 6.10.2010. Viitattu 13.12.2010.
9. ↑  Blues palasi naisten mestariksi *Yle.fi*.  21.3.2013. Viitattu 15.4.2015.
10. ↑  Espoon Blues vei naisten jääkiekkomestaruuden *iltasanomat.fi*.  12.4.2014.  Arkistoitu 15.4.2015. Viitattu 15.4.2015.
11. ↑  Naisten Suomen mestari 2015 - Espoo Blues! *leijonat.fi*.  11.3.2015.  Arkistoitu 16.4.2015. Viitattu 15.4.2015.
12. ↑  SJL tilastot runkosarja  13.3.2014. SJL. Viitattu 15.4.2015.
13. ↑  SJL tilastot pudotuspelit  12.4.2014. SJL. Viitattu 15.4.2015.
14. ↑  SJL tilastot runkosarja  18.2.2015. SJL. Viitattu 15.4.2015.
15. ↑  Rantamäestä sankari - Naisleijonille pronssia! *yle.fi*.  25.2.2010. Viitattu 31.3.2010.
16. ↑  Parkkinen, Jaakko: Naisleijonat taisteli pronssia! Rädyn päälle ajettiin, Hiirikoski sai mailasta päähän  21.2.2018. Yle. Viitattu 21.2.2018.
17. ↑  Finland IIHF. Viitattu 14.4.2019. (englanniksi)
18. ↑  Vainikka, Jussi: Yle seurasi hetki hetkeltä: Naisleijonien ennenaikaiset voitonjuhlat vaihtuivat katkeraan tappioon, Yhdysvallat vei maailmanmestaruuden uskomattomien käänteiden jälkeen Yle. Viitattu 14.4.2019.
19. ↑  Kallioniemi, Riku (vt. päätoim.): *Jääkiekkokirja 2018*, s. 351. Jääkiekon SM-liiga Oy, 2017. ISSN 0784-3321.
20. ↑  Naisleijonien tähti lopetti yllättäen 29-vuotiaana – julkaisi nyt kuvan iloisesta perheuutisesta: "Elmo se on" *www.iltalehti.fi*. Viitattu 18.11.2019.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Yle

 |

 |